《陈文焕秀才所宅所市凭楼一望西山宛然堕几案》
宋代·林亦之

西山檐外见，何必鹿门行。
近晚市声合，疎帘野意生。
终朝如此好，初月更多情。
却愧才华钝，三年句不成。

作者简介：（1136—1185）宋福州福清人，字学可，号月渔，一号网山。林光朝高弟，继光朝讲学于莆之红泉。赵汝愚帅闽，荐于朝，命未下而卒。有《论语考工记》、《毛诗庄子解》、《网山集》等。